pythainlp/thaigov-v2-corpus-22032023 huggingface dataset:
วันจันทร์ที่ 18 กรกฎาคม 2565
สุดยอด! “ไม้กลายเป็นหิน" จ.ตาก ทุบสถิติ “ไม้กลายเป็นหินที่ยาวที่สุดในโลก” หลัง Guinness World Records รับรอง
.....
พล.อ.ประยุทธ์ จันทร์โอชา นายกรัฐมนตรี และ รมว.กลาโหม รับทราบและชื่นชมหน่วยงานที่เกี่ยวข้อง ที่ร่วมกันผลักดันให้ไม้กลายเป็นหิน” ณ อุทยานแห่งชาติดอยสอยมาลัย จ.ตาก ถูกบันทึกสถิติโลก “ไม้กลายเป็นหินที่ยาวที่สุดในโลก” ต่อ Guinness World Records (GWR) ได้สำเร็จ
.
ไม้กลายเป็นหินดังกล่าว มีความยาว 69.70 เมตร นอกจากนี้ ยังค้นพบไม้กลายเป็นหินที่เป็นต้นไม้ใหญ่อีก 6 ต้น ความยาวราว 30 - 45 เมตร เส้นผ่าศูนย์กลาง 0.5 - 2.0 เมตร คาดน่าจะมีไม้กลายเป็นหินอีกจำนวนมากในบริเวณนั้น
.
สิ่งที่จะตามมาหลังจากถูกบันทึกไว้ใน GWR คือการพัฒนาเศรษฐกิจของชุมชน ผ่านการท่องเที่ยวเชิงธรณีวิทยาและวัฒนธรรม ซึ่งสอดคล้องกับนโยบายรัฐบาลที่มุ่งผลักดันให้มีการแสวงหาและเปิดแหล่งท่องท่องเที่ยวชุมชนใหม่ ๆ ก่อให้เกิดเม็ดเงินกระจายสู่ท้องถิ่นได้อย่างทั่วถึง
#ไทยคู่ฟ้า#ร่วมต้านโควิด19
-------------------
วันอังคารที่ 11 มกราคม 2565
​ครม.อนุมัติหลักการร่างพระราชกฤษฎีกาปิดประชุมสภาสมัยประชุมสามัญประจำปีครั้งที่ 2 ตั้งแต่วันที่ 1 มีนาคม 2565
​ครม.อนุมัติหลักการร่างพระราชกฤษฎีกาปิดประชุมสภาสมัยประชุมสามัญประจำปีครั้งที่ 2 ตั้งแต่วันที่ 1 มีนาคม 2565
วันที่ 11 มกราคม 2565 น.ส.ไตรศุลี ไตรสรณกุล รองโฆษกประจำสำนักนายกรัฐมนตรีกล่าวว่า คณะรัฐมนตรี (ครม.) อนุมัติหลักการร่างพระราชกฤษฎีกาปิดประชุมสภาสมัยประชุมสามัญประจำปีครั้งที่ 2 ตั้งแต่วันที่ 1 มีนาคม 2565 โดยตามรัฐธรรมนูญแห่งราชอาณาจักรไทย มาตรา 121 บัญญัติให้ในปีหนึ่งให้มีสมัยประชุมสามัญของรัฐสภาสองสมัย สมัยหนึ่งให้มีกำหนดเวลา 120 วัน โดยให้ถือวันที่มีการเรียกประชุมรัฐสภาเพื่อให้สมาชิกได้มาประชุมเป็นครั้งแรก เป็นวันเริ่มสมัยประชุมสามัญประจำปีครั้งที่ 1 ส่วนวันเริ่มสมัยประชุมสามัญประจำปีครั้งที่ 2 ให้เป็นไปตามที่สภาผู้แทนราษฎรกำหนด โดยสภาผู้แทนราษฎรได้กำหนดให้วันที่ 1 พฤศจิกายน 2564 เป็นวันเริ่มสมัยประชุมสามัญประจำปีครั้งที่ 2 ดังนั้นจึงสมควรปิดประชุมรัฐสภาสมัยประชุมสามัญประจำปีครั้งที่ 2 ตั้งแต่วันที่ 1 มีนาคม 2565
............................
วันพฤหัสบดีที่ 10 มีนาคม 2565
รมว.ดีอีเอส ลงตรวจพื้นที่กลางกรุงเดินหน้าจัดระเบียบสายสื่อสาร
รมว.ดีอีเอส ลงตรวจพื้นที่กลางกรุงเดินหน้าจัดระเบียบสายสื่อสาร
เมื่อวันที่ 10 มีนาคม 2565 นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม หรือ ดีอีเอส ลงพื้นที่ ถ.สุขุมวิท ติดตามการจัดระเบียบสายสื่อสารของ บมจ. โทรคมนาคมแห่งชาติ จำกัด พร้อมด้วย นาวาอากาศเอก สมศักดิ์ ขาวสุวรรณ์ กรรมการและรักษาการกรรมการผู้จัดการใหญ่ NT นางสมจิตต์ ระขุติกุล รองกรรมการผู้จัดการใหญ่หน่วยธุรกิจขายและบริการลูกค้านครหลวง การลงพื้นที่ตรวจสอบ โดยคณะรัฐมนตรีดีอีเอสติดตามความพร้อมการจัดระเบียบสายสื่อสารในพื้นที่กรุงเทพชั้นใน ณ บริเวณถนนสุขุมวิท 71 ปากซอยปรีดีพนมยงค์ 31 - ซอยเอกมัย 12 และปากซอยทองหล่อ 10 ทั้งนี้ในระหว่างเดินทางลงพื้นที่ ได้มีคณะผู้บริหารจากสำนักงานเขตวัฒนา การไฟฟ้านครหลวง (กฟน.) สน.ทองหล่อ สน.คลองตัน และผู้ให้บริการสื่อสารโทรคมนาคมภาคเอกชนทุกค่าย ร่วมรายงานความคืบหน้า
รัฐมนตรีดีอีเอส ย้ำว่าการจัดระเบียบสายสื่อสารจะเร่งดำเนินการตามแผนจัดระเบียบสายสื่อสารของกระทรวงฯ ได้รับความร่วมมือเป็นอย่างดี จากทุกหน่วยงาน ได้แก่ สำนักงาน สำนักงานคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) การไฟฟ้านครหลวง (กฟน) การไฟฟ้าส่วนภูมิภาค (กฟภ.) กรุงเทพมหานคร (กทม.) และผู้ประกอบกิจการโทรคมนาคม โดยปี 2565 นี้ จะเริ่มดำเนินการเร่งด่วนพื้นที่ชั้นในกรุงเทพมหานครก่อน เริ่มประมาณกลางเดือน มีนาคม 2565 เป็นตันไป
ในระหว่างการดำเนินการจัดระเบียบสายสื่อสารประชาชนผู้อยู่อาศัยในบริเวณนั้นอาจจะได้รับความไม่สะดวกบ้าง เชื่อว่าเมื่อแล้วเสร็จ บ้านเมืองจะเป็นระเบียบเรียบร้อย มีความปลอดภัยในการสัญจรไปมา กระทรวงดีอีเอส เร่งประสานความร่วมมือไปยังส่วนงานที่เกี่ยวข้องให้ร่วมกันดำเนินงานเพื่อบรรลุวัตถุประสงค์ได้ตามกำหนด ซึ่งที่ผ่านมาดีอีเอสมอบหมายให้ NT ดำเนินการในโครงการจัดระเบียบสายสื่อสาร บริเวณพื้นที่กรุงเทพมหานคร เพื่อให้มีการจัดระเบียบสายสื่อสารโทรคมนาคมให้มีทัศนียภาพที่สวยงามและปลอดภัยต่อชีวิตและทรัพย์สินของประชาชน
**********************
วันพฤหัสบดีที่ 12 พฤษภาคม 2565
​โฆษกรัฐบาล เผย “นายกฯ” ชื่นชมมหาวิทยาลัยไทยติดอันดับ 16 ของโลก ในการจัดอันดับ THE Impact Rankings 2022
​โฆษกรัฐบาล เผย “นายกฯ” ชื่นชมมหาวิทยาลัยไทยติดอันดับ 16 ของโลก ในการจัดอันดับ THE Impact Rankings 2022
วันนี้ (12 พฤษภาคม 2565) นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ชื่นชมความสำเร็จของจุฬาลงกรณ์มหาวิทยาลัยที่ได้รับการจัดอันดับที่ 16 ของโลก ในการจัดอันดับมหาวิทยาลัยที่มีการดำเนินงานเพื่อสนับสนุนเป้าหมายการพัฒนาที่ยั่งยืน (Sustainable Development Goals: SDGs) หรือ THE Impact Rankings 2022 โดย The Times Higher Education (THE) เมื่อวันที่ 27 เมษายน 2565 ที่ผ่านมา สร้างชื่อเสียงและความภาคภูมิใจให้ประเทศไทยในระดับโลก
โฆษกประจำสำนักนายกรัฐมนตรีกล่าวว่า การจัดอันดับ THE Impact Rankings ในปีนี้ มีมหาวิทยาลัยเข้าร่วมทั้งหมด 1,406 แห่งจาก 106 ประเทศทั่วโลก โดยจุฬาลงกรณ์มหาวิทยาลัยได้อันดับที่ 16 ของโลก ซึ่งถือเป็นอันดับที่ดีที่สุดของมหาวิทยาลัยไทย ในรอบ 4 ปีที่ผ่านมา และยังถือเป็นอันดับที่ 4 ในภูมิภาคเอเชีย รองจากประเทศมาเลเซีย ญี่ปุ่น และเกาหลีใต้ โดยผลงานที่โดดเด่นของจุฬาลงกรณ์มหาวิทยาลัยที่ติดอันดับตามเป้าหมายของ SDG ได้แก่
- SDG 3 Good Health and Well-being (สุขภาพและความเป็นอยู่ที่ดี) ได้อันดับที่ 16 จาก 1,101 มหาวิทยาลัย
- SDG 9 Industry Innovation and Infrastructure (โครงสร้างพื้นฐาน นวัตกรรมและอุตสาหกรรม) ได้อันดับที่ 26 จาก 785 มหาวิทยาลัย
- SDG 14 Life Below Water (ทรัพยากรทางทะเล) ได้อันดับที่ 26 จาก 452 มหาวิทยาลัย
- SDG 15 Life on Land (ระบบนิเวศบนบก) ได้อันดับที่ 16 จาก 521 มหาวิทยาลัย
- SDG 17 Partnerships for the Goals (ความร่วมมือเพื่อการพัฒนาที่ยั่งยืน) ได้อันดับที่ 10 จาก 1,438 มหาวิทยาลัย
การจัดอันดับในครั้งนี้ มีมหาวิทยาลัยไทยส่งข้อมูลเข้าร่วมทั้งหมด 51 แห่ง โดยมหาวิทยาลัยที่มีผลงานโดดเด่นเพิ่มเติม ได้แก่ มหาวิทยาลัยเชียงใหม่ อันดับที่ 70 ของโลก และมหาวิทยาลัยธรรมศาสตร์ สถาบันเทคโนโลยีแห่งเอเชีย (AIT) มหาวิทยาลัยเกษตรศาสตร์ มหาวิทยาลัยขอนแก่น และมหาวิทยาลัยมหิดล ได้รับการจัดอันดับอยู่ในกลุ่ม 200 อันดับของโลก
ทั้งนี้ Times Higher Education (THE) เป็นองค์กรจัดอันดับมหาวิทยาลัยโลกจากประเทศอังกฤษ และเป็นองค์กรแรกที่มีการวัดความสำเร็จของมหาวิทยาลัยทั่วโลกในการดำเนินการตามเป้าหมายการพัฒนาที่ยั่งยืน (SDGs) ขององค์การสหประชาชาติ ผ่านการประเมินตัวชี้วัดโดยแบ่งเป็น 4 ขอบเขตหลัก ได้แก่ 1) งานวิจัย (Research) 2) นโยบายและแนวทางปฏิบัติภายในมหาวิทยาลัย (Stewardship) 3) การเชื่อมโยงกับสังคมในระดับท้องถิ่น ภูมิภาค และระดับโลก (Outreach) และ 4) การเรียนการสอน (Teaching)
นายธนกรฯ กล่าวเพิ่มเติมว่า นายกรัฐมนตรีชื่นชมการดำเนินงาน ของบุคลากรผู้อยู่เบื้องหลังความสำเร็จในครั้งนี้ทุกคน ซึ่งได้สร้างชื่อเสียงและแสดงศักยภาพด้านการศึกษาของมหาวิทยาลัยไทยในระดับโลก สะท้อน การตื่นตัว และการให้ความสำคัญในการขับเคลื่อนเป้าหมายการพัฒนาที่ยั่งยืนของภาคการศึกษาไทย ซึ่งสอดคล้องกับความจริงจังของรัฐบาลในการดำเนินนโยบายด้านการศึกษา ตามแนวทางที่รัฐบาลส่งเสริมมาโดยตลอด ผ่านการบูรณาการเป้าหมายการพัฒนาที่ยั่งยืนของสหประชาติเข้าไว้ในแผนการดำเนินงานต่าง ๆ อาทิ แผนยุทธศาสตร์ชาติ ระยะ 20 ปี (พ.ศ. 2561 – 2580) และแผนพัฒนาเศรษฐกิจและสังคมแห่งชาติ ฉบับที่ 13 พ.ศ. 2566 – 2570 เพื่อให้เกิดการพัฒนาประเทศอย่างสมดุลและยั่งยืน โดยนายกรัฐมนตรีเชื่อมั่นว่า ความสำเร็จในครั้งนี้ จะเป็นก้าวที่สำคัญของประเทศไทยในการบรรลุเป้าหมายการพัฒนาที่ยั่งยืน
วันศุกร์ที่ 22 กรกฎาคม 2565
ก.เกษตรฯ รุกเดินหน้า Pig Sandbox นำร่องที่ราชบุรี
วางระบบควบคุมโรค ASF และฟื้นฟูฟาร์มสุกรอย่างต่อเนื่อง
ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ เปิดเผยว่า ตามนโยบายของพลเอกประยุทธ์ จันทร์โอชา นายกรัฐมนตรี ได้มีนโยบายเสนอให้ตั้งโครงการ Sandbox ปศุสัตว์ เพื่อเพิ่มช่องทางรายได้สร้างความยั่งยืนให้อาชีพเกษตรกรผู้เลี้ยงสัตว์ ส่งเสริมการเลี้ยงสัตว์เพื่อเป็นช่องทางในการเพิ่มรายได้ควบคู่กับการทำเกษตร ได้มอบหมายให้กระทรวงเกษตรและสหกรณ์จัดทำ Sandbox ปศุสัตว์ โดยพิจารณากำหนดพื้นที่ กลุ่มเป้าหมาย เพื่อควบคุมโรคสัตว์และส่งเสริมการเลี้ยงสัตว์ ให้ดำเนินการเป็นโครงการนำร่อง และประสานกับกระทรวงพาณิชย์ในการหาช่องทางส่งออกไปยังตลาดประเทศเพื่อนบ้านและต่างประเทศ จึงได้มอบหมายกรมปศุสัตว์ให้เร่งดำเนินการและติดตามความคืบหน้าโครงการนี้มาโดยตลอด ซึ่งกรมปศุสัตว์ได้กำหนดพื้นที่นำร่อง “Pig Sandbox” เพื่อควบคุมโรคและส่งเสริมการเลี้ยงสุกรในพื้นที่ดังกล่าวภายใต้มาตรการ 3S คือ SCAN พื้นที่ SCREEN ความเหมาะสม และ SUPPORT การเลี้ยงดู การตลาดและแหล่งทุน
ทั้งนี้ กรมปศุสัตว์ได้ดำเนินโครงการ Pig Sandbox แบ่งเป็น พื้นที่นำร่อง พื้นที่ขยายผล พื้นที่ปลอดโรค ASF – Free Zone และพื้นที่นอกเขตปลอดโรค เป็นโครงการนำร่องต้นแบบการเลี้ยงสุกร เพื่อการควบคุมป้องกันการเกิดโรคอหิวาต์แอฟริการในสุกร (ASF) และโรคปากและเท้าเปื่อย (FMD) ส่งเสริมและฟื้นฟูการผลิตสุกร เพื่อการผลิตสินค้าปศุสัตว์ที่มีคุณภาพ ยกระดับการจัดการฟาร์มและการเลี้ยงดูให้มีคุณภาพมาตรฐาน และส่งเสริมอาชีพแก่เกษตรกร ได้ทำโครงการวิจัย “Sandbox ในการวางระบบการควบคุมโรคและฟื้นฟูฟาร์มสุกรที่ได้รับผลกระทบจากโรคปากและเท้าเปื่อยและโรคอหิวาต์แอฟริกาในสุกร ในพื้นที่นำร่องจังหวัดราชบุรี” โดยมีระยะเวลาดำเนินการโครงการ 1 ปี ตั้งแต่วันที่ 4 พฤษภาคม 2565 – 3 พฤษภาคม 2566 ได้การสนับสนุนงบประมาณวิจัยจากสำนักงานพัฒนาการวิจัยการเกษตร (องค์การมหาชน) หรือ สวก. วงเงินงบประมาณ 10,070,720.00 บาท กำหนดโอนทั้งหมด 4 งวด โดยงวดแรก ได้โอนไปแล้ว จำนวน 3,142,560.00 บาท สำหรับเป็นแนวทางต้นแบบในการควบคุมป้องกันโรค การส่งเสริมและฟื้นฟูการเลี้ยงสุกรของเกษตรกรรายเล็กและเกษตรกรรายย่อย เป็นการเตรียมความพร้อมด้านต่าง ๆ เพื่อยกระดับและปรับระบบการเลี้ยงให้เข้าสู่มาตรฐาน GFM หรือ GAP หรือระบบ compartment และเป็นการเตรียมความพร้อมของเกษตรกรในพื้นที่เพื่อนำสุกรกลับมาเลี้ยงรอบใหม่
ด้าน นายสัตวแพทย์สรวิศ ธานีโต อธิบดีกรมปศุสัตว์ กล่าวเพิ่มเติมว่า จากการดำเนินงานในการควบคุมและป้องกันโรค ASF อย่างเข้มงวดมาโดยตลอด ทำให้ประเทศไทยเป็นอันดับหนึ่งในอาเซียนที่ควบคุมโรคได้ดีที่สุด จนทำให้ประเทศฟิลิปปินส์เข้ามาศึกษาดูงานในมาตรการควบคุม ป้องกันและเฝ้าระวังโรค ASF ในประเทศไทย เพื่อนำไปประยุกต์ใช้ในการป้องกันโรคในประเทศฟิลิปปินส์ สำหรับโครงการ Pig Sandbox จะเป็นเขตพื้นที่ควบคุมพิเศษ เพื่อเป็นต้นแบบนำร่องในการส่งเสริมและฟื้นฟูการผลิต สามารถควบคุมป้องกันการเกิดโรคระบาดต่าง ๆ ในสุกรได้ เป็นการปรับปรุงระบบความปลอดภัยทางชีวภาพของการเลี้ยงสุกรในฟาร์มให้มีการจัดการและการป้องกันควบคุมโรคที่เหมาะสมยิ่งขึ้น ทั้งนี้ หากประชาชนต้องการข่าวสารหรือข้อมูลเพิ่มเติมสามารถค้นหาได้ที่ www.dld.go.th หรือที่แอปพลิเคชัน DLD 4.0 หรือสายด่วนกรมปศุสัตว์ 063-225 -6888 ได้ตลอดเวลา 24 ชั่วโมง
วันพฤหัสบดีที่ 25 สิงหาคม 2565
“ภาพรวมการเบิกจ่ายงบลงทุนของรัฐวิสาหกิจ ณ สิ้นเดือนกรกฎาคม 2565 เป็นไปตามเป้าหมาย”
การเบิกจ่ายงบลงทุนของรัฐวิสาหกิจ 43 แห่ง ที่ สคร. กำกับดูแลโดยตรง ณ สิ้นเดือนกรกฎาคม 2565 เป็นไปตามเป้าหมาย โดยมีผลการเบิกจ่ายงบลงทุนสะสม 212,779 ล้านบาท หรือคิดเป็นร้อยละ 101 ของแผนการเบิกจ่ายสะสม
นางปานทิพย์ ศรีพิมล ผู้อำนวยการสำนักงานคณะกรรมการนโยบายรัฐวิสาหกิจ (สคร.) เปิดเผยว่า การเบิกจ่ายงบลงทุนของรัฐวิสาหกิจ 43 แห่ง ที่ สคร. กำกับดูแลโดยตรง ณ สิ้นเดือนกรกฎาคม 2565 เป็นไปตามเป้าหมาย โดยมีผลการเบิกจ่ายงบลงทุนสะสม 212,779 ล้านบาท หรือคิดเป็นร้อยละ 101 ของแผนการเบิกจ่ายสะสม ประกอบด้วย การเบิกจ่ายงบลงทุนของรัฐวิสาหกิจปีงบประมาณ (ตั้งแต่เดือนตุลาคม 2564 – เดือนกรกฎาคม 2565) 34 แห่ง จำนวน 83,691 ล้านบาท หรือคิดเป็นร้อยละ 91 ของแผนเบิกจ่ายสะสม และรัฐวิสาหกิจปีปฏิทิน (ตั้งแต่เดือนมกราคม 2565 - เดือนกรกฎาคม 2565) 9 แห่ง จำนวน 129,088 ล้านบาท หรือคิดเป็นร้อยละ 108 ของแผนเบิกจ่ายสะสม
ผลการเบิกจ่ายงบลงทุนของรัฐวิสาหกิจประจำปี 2565 ณ สิ้นเดือนกรกฎาคม 2565 (หน่วย : ล้านบาท)
รัฐวิสาหกิจ   กรอบลงทุนทั้งปี  แผนเบิกจ่ายสะสม   ผลเบิกจ่ายสะสม % เบิกจ่ายสะสม/แผนเบิกจ่ายสะสม
ปีงบประมาณ (ต.ค. 64 – ก.ค. 65)
จำนวน 34 แห่ง    130,045  91,499   83,691   91%
ปีปฏิทิน (ม.ค. 65 – ก.ค. 65)
จำนวน 9 แห่ง    219,821  119,962   129,088   108%
รวม 43 แห่ง   349,866  211,460   212,779   101%
นางสาวปิยวรรณ ล่ามกิจจา ที่ปรึกษาด้านพัฒนารัฐวิสาหกิจ กล่าวเพิ่มเติมว่า ณ สิ้นเดือนกรกฎาคม 2565 โครงการลงทุนขนาดใหญ่หลายโครงการสามารถเบิกจ่ายเป็นไปตามแผน อาทิ โครงการรถไฟฟ้าสายสีม่วง ช่วงเตาปูน – ราษฎร์บูรณะ โครงการรถไฟฟ้าสายสีส้ม ช่วงศูนย์วัฒนธรรม - มีนบุรี ของการรถไฟฟ้าขนส่งมวลชนแห่งประเทศไทย โครงการระบบขนส่งมวลชนทางรางในพื้นที่กรุงเทพมหานครและปริมณฑล ช่วงบางซื่อ - รังสิต (โครงการระบบรถไฟฟ้าชานเมือง (สายสีแดง)) แผนปรับปรุงและขยายระบบจำหน่ายพลังไฟฟ้า ฉบับที่ 12 ปี 2560 – 2564 ของการไฟฟ้านครหลวง โครงการพัฒนาระบบส่งและจำหน่าย ระยะที่ 2 ของการไฟฟ้าส่วนภูมิภาค และแผนระยะยาวธุรกิจก๊าซธรรมชาติของ บริษัท ปตท. จำกัด (มหาชน) อย่างไรก็ดี มีบางโครงการที่ยังคงประสบปัญหา เช่น โครงการพัฒนาท่าอากาศยานสุวรรณภูมิ (ปีงบประมาณ 2554 – 2560) ของบริษัท ท่าอากาศยานไทย จำกัด (มหาชน) และโครงการปรับปรุงกิจการประปาแผนหลัก ครั้งที่ 9 ของการประปานครหลวง ทำให้ผลการเบิกจ่ายไม่เป็นไปตามแผน
นางปานทิพย์ ศรีพิมล ผู้อำนวยการ สคร. กล่าวสรุปว่า ณ สิ้นเดือนกรกฎาคม 2565 ภาพรวมของรัฐวิสาหกิจยังคงสามารถเบิกจ่ายงบลงทุนได้ตามแผน นอกจากนี้ สคร. ได้จัดสัมมนาผู้บริหารสูงสุดของรัฐวิสาหกิจ (CEO Forum) เมื่อวันที่ 22 สิงหาคม 2565 โดยมีรัฐมนตรีว่าการกระทรวงการคลังเป็นประธาน และมอบนโยบายให้รัฐวิสาหกิจเตรียมความพร้อมการลงทุนก่อนเริ่มปีงบประมาณ 2566 ในประเด็นต่างๆ เช่น การเตรียมความพร้อมของพื้นที่ดำเนินโครงการ การเตรียมความพร้อมด้านกระบวนการจัดซื้อจัดจ้าง และการกำกับติดตามการดำเนินงานของผู้รับเหมาอย่างใกล้ชิด ภายหลังจากสถานการณ์การแพร่ระบาดของ COVID-19 คลี่คลายลง โดยได้กำชับให้ผู้บริหารสูงสุดของรัฐวิสาหกิจติดตามการเบิกจ่ายงบลงทุนให้เป็นไปตามเป้าหมายไม่น้อยกว่าร้อยละ 95 ของกรอบวงเงินอนุมัติให้เบิกจ่ายลงทุนด้วย
วันพุธที่ 30 มีนาคม 2565
รมต. อนุชา เน้นย้ำ บ.รถยนต์ในงานมอเตอร์โชว์ 2022 ต้องปฏิบัติตามกฎหมายการจองรถใหม่ของ สคบ. อย่างเคร่งครัด  สร้างความเป็นธรรมต่อประชาชน
รมต. อนุชา เน้นย้ำ บ.รถยนต์ในงานมอเตอร์โชว์ 2022 ต้องปฏิบัติตามกฎหมายการจองรถใหม่ของ สคบ. อย่างเคร่งครัด  สร้างความเป็นธรรมต่อประชาชน
วันนี้ (30 มีนาคม 2565) เวลา 12.30 น. นายอนุชา นาคาศัย รัฐมนตรีประจำสำนักนายกรัฐมนตรี นำคณะประกอบด้วย นายธสรณ์อัฑฒ์ ธนิทธิพันธ์ เลขาธิการคณะกรรมการคุ้มครองผู้บริโภค นายจาตุรนต์ โกมลมิศร์ กรรมการบริหาร บริษัท กรังซ์ปรีด์ อินเตอเนชั่นแนล จำกัด (มหาชน) และคณะเจ้าหน้าที่ สคบ. ร่วมลงพื้นที่ตรวจสอบผู้ประกอบธุรกิจขายรถยนต์ที่มีการจองภายในงานบางกอก อินเตอร์เนชั่นแนล มอเตอร์โชว์ ครั้งที่ 43 ณ อาคารชาเลนเจอร์ 1-3 ศูนย์ประชุมอิมแพ็ค เมืองทองธานี จังหวัดนนทบุรี
ที่ผ่านสำนักงานคณะกรรมการคุ้มครองผู้บริโภค (สคบ.) ได้รับเรื่องร้องเรียนจากผู้บริโภค ในปัญหาเกี่ยวกับผู้ประกอบธุรกิจได้มีการกรอกรายละเอียดไม่ครบถ้วนตามสัญญาที่มีการจอง การส่งมอบรถยนต์ไม่เป็นไปตามที่กำหนดไว้ในสัญญาจอง และผู้ประกอบธุรกิจไม่คืนเงินจองแก่ผู้บริโภค ในกรณีที่ผู้บริโภคไม่ได้รับอนุมัติสินเชื่อจากสถาบันการเงิน ทาง สคบ. โดยคณะกรรมการว่าด้วยสัญญา จึงได้มีการออกประกาศคณะกรรมการว่าด้วยสัญญาเรื่อง ให้ธุรกิจการขายรถยนต์ที่มีการจองเป็นธุรกิจที่ควบคุมสัญญา พ.ศ. 2551 เพื่อเป็นการกำกับดูแล และควบคุมการทำสัญญาจองรถยนต์ (ใหม่) ที่มีการนำออกจำหน่ายในท้องตลาด โดยมีการเรียกเก็บเงินบางส่วน เช่น เงินจอง เงินดาวน์ หรือสิ่งที่รับไว้เป็นมัดจำ จากผู้บริโภคไว้เป็นประกัน ซึ่งมักพบปัญหาผู้ประกอบธุรกิจมีการริบเงินดังกล่าว สร้างความเสียหายและความเดือดร้อนแก่ผู้บริโภค
รัฐมนตรีประจำสำนักนายกรัฐมนตรี กล่าวว่า การลงพื้นที่ในครั้งนี้เป็นการปฏิบัติงานของ สคบ. ในการตรวจสอบสัญญาการจองรถยนต์ใหม่ภายในงานบางกอก อินเตอร์เนชั่นแนล มอเตอร์โชว์ ครั้งที่ 43 เพื่อสร้างความมั่นใจให้กับผู้บริโภคและผู้ที่ต้องการมาซื้อรถยนต์ว่าท่านจะอุ่นใจที่ได้รับความคุ้มครองจาก สคบ. ที่ได้ตรวจสอบผู้ประกอบการรถยนต์ว่าปฏิบัติตามกฏหมายอย่างถูกต้องหรือไม่ ซึ่งจากการลงพื้นที่พูดคุยและเยี่ยมชมบูธต่าง ๆ พบว่าทุกบริษัทปฏิบัติตามกฎระเบียบเพื่อให้เกิดความเป็นธรรมทั้งผู้ขายและผู้ซื้อ เพื่อให้พี่น้องประชาชนเกิดความมั่นใจว่าการมาจองรถยนต์ภายในงานจะมีความเป็นธรรมอย่างแน่นอน ขณะที่ทางผู้จัดงานได้มีมาตรการในการป้องกันการแพร่ระบาดเชื้อไวรัสโควิด-19 จึงขอความร่วมมือพี่น้องประชาชนที่เข้ามาชมงานปฏิบัติตามมาตรการอย่างเคร่งครัด โดยการจัดงานจะมีไปจนถึงวันที่ 3 เมษายน 2565 นี้ ที่อาคารชาเลนเจอร์ 1-3 ศูนย์ประชุมอิมแพ็ค เมืองทองธานี จังหวัดนนทบุรี
-------------------------
วันอาทิตย์ที่ 24 เมษายน 2565
นายกฯ พอใจการดำเนินงานป้องกันการแพร่ระบาดโควิด-19 ของ ศปม. ชื่นชมฝ่ายความมั่นคงปฏิบัติหน้าที่อย่างเข้มแข็ง เสียสละเพื่อประชาชน-ประเทศชาติ
นายกฯ พอใจการดำเนินงานป้องกันการแพร่ระบาดโควิด-19 ของ ศปม. ชื่นชมฝ่ายความมั่นคงปฏิบัติหน้าที่อย่างเข้มแข็ง เสียสละเพื่อประชาชน-ประเทศชาติ พร้อมกำชับคุมเข้ม เฝ้าระวัง จับกุมแรงงานต่างด้าวลักลอบเข้าไทยตามแนวชายแดน
วันที่ 24 เมษายน 2565 นายธนกร วังบุญคงชนะ โฆษกประจำสำนักนายกรัฐมนตรี เผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พอใจผลการดำเนินงานการป้องกันการแพร่ระบาดของเชื้อโควิด-19 ของศูนย์ปฏิบัติการแก้ไขสถานการณ์ฉุกเฉินด้านความมั่นคง (ศปม.) ในส่วนต่าง ๆ ซึ่ง ศปม. ได้รายงานในที่ประชุมศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) (ศบค.) ครั้งที่ 7/2565 เมื่อวันที่ 22 เม.ย. 65 ที่ผ่านมา โดยนายกรัฐมนตรีชื่นชม ขอบคุณกำลังพลฝ่ายความมั่นคงที่ปฏิบัติหน้าที่อย่างเข้มแข็ง เสียสละเพื่อประชาชนไทยและประเทศชาติตลอดห้วงเวลาการแพร่ระบาดของเชื้อโควิด-19 พร้อมกำชับให้คุมเข้ม เฝ้าระวัง จับกุมแรงงานต่างด้าวลักลอบเข้าประเทศไทยโดยผิดกฎหมายอย่างเข้มงวด
นายธนกรกล่าวว่า ด้านการปฏิบัติของ ศปม. ในพื้นที่ชายแดน ในการจับกุม สอบสวน แรงงานต่างด้าวลักลอบเข้าราชอาณาจักรโดยผิดกฎหมาย (1 - 20 เม.ย. 65) มียอดรวม 13,405 คน แบ่งเป็นพื้นที่ตอนใน 919 คน ติดชายแดน 12,486 คน โดยในจำนวนนี้เป็นผู้นำพา 110 คน ขณะที่การสกัดกั้นการลักลอบลำเลียงยาเสพติด การสืบสวนสอบสวน และขยายผลจับกุมผู้ต้องหาพร้อมของกลางยาเสพติด จำแนกเป็น ยาบ้า จำนวน 3,146,857 เม็ด และกัญชาอัดแท่ง จำนวน 556 กก. นอกจากนี้ ศปม. ได้มีการสนับสนุนศูนย์ปฏิบัติการ (เฉพาะกิจ) เพื่อติดตามและกำกับดูแลผู้เดินทางเข้ามาในราชอาณาจักร โดยจัดกำลังร่วมปฏิบัติในการติดตามและกำกับดูแลผู้เดินทางเข้ามาในราชอาณาจักร ให้เป็นไปตามมาตรการป้องกันควบคุมโรคที่กำหนดอย่างเคร่งครัด กำหนดเส้นทางและจุดรับ-ส่ง ผู้เดินทางจากท่าอากาศยานไปยังโรงแรมที่พัก ตรวจสอบและกำกับการเดินทางให้เป็นไปด้วยความเรียบร้อย ประสานการปฏิบัติในการแก้ไขปัญหาในกรณีที่ผู้เดินทางหลบหนีหรือไม่ปฏิบัติตามมาตรการที่กำหนด รวมทั้งบูรณาการและประสานความร่วมมือกับ ศปก.กก. และภาคส่วนที่เกี่ยวข้อง
“นายกรัฐมนตรีพอใจการดำเนินงานการป้องกันการแพร่ระบาดเชื้อโควิด-19 ของ ศปม. พร้อมให้กำลังใจกับทุกการทำงานเพื่อป้องกันการแพร่ระบาดโควิด-19 โดยในห้วงที่ผ่านมาแม้จะมีการจับกุมผู้ลักลอบเข้าราชอาณาจักรโดยผิดกฎหมายได้เป็นจำนวนมาก ทั้งแรงงานผิดกฎหมายและผู้นำพา แต่ก็พบว่ายังคงมีความพยายามที่จะลักลอบเข้ามาอย่างต่อเนื่อง นายกฯ จึงได้กำชับให้เจ้าหน้าที่ฝ่ายความมั่นคง ทหาร ตำรวจ คุมเข้ม เฝ้าระวัง จับกุมแรงงานต่างด้าวลักลอบเข้าประเทศไทยอย่างเข้มงวด ตามเส้นทางตลอดแนวชายแดน และเส้นทางในการลักลอบเข้าสู่พื้นที่ตอนใน อย่างไรก็ตาม นายกรัฐมนตรีย้ำว่าหากพบมีเจ้าหน้าที่เข้าไปเกี่ยวข้องในขบวนการลักลอบ หรือปล่อยปละละเลยการปฏิบัติหน้าที่จะต้องถูกลงโทษอย่างเด็ดขาด” นายธนกร กล่าว
วันพุธที่ 28 กรกฎาคม 2564
ดีเดย์ 29 ก.ค. นี้ เตรียมเปิดจองคิวฉีดวัคซีนโควิด @สถานีกลางบางซื่อ
....
อัปเดตความคืบหน้าเกี่ยวกับการลงทะเบียนฉีดวัคซีนป้องกันโควิด-19 ล่าสุด ศูนย์ฉีดวัคซีนกลางบางซื่อ เตรียมเปิดจองคิวฉีดวัคซีนโควิด-19 เข็มที่ 1 ของกรมการแพทย์ ด้วยการลงทะเบียนจองคิวล่วงหน้าผ่านเครือข่ายมือถือเท่านั้น แบ่งเป็น 2 กลุ่ม ดังนี้
.
1) ประชาชนทั่วไปอายุตั้งแต่ 18 ปี
2) ผู้สูงอายุ 60 ปีขึ้นไป และผู้ป่วย 7 กลุ่มโรคเรื้อรัง
.
เปิดลงทะเบียนพร้อมกันตั้งแต่วันที่ 29 ก.ค. 64 เวลา 9.00 น. เป็นต้นไป โดยติดตามวิธีการจองจากเครือข่ายมือถือที่ใช้บริการ และจะเริ่มฉีดได้ระหว่างวันที่ 1 - 31 ส.ค. 64
#ไทยคู่ฟ้า #รวมไทยสร้างชาติ #ร่วมต้านโควิด19
-------------------
อัลบั้มภาพ
prev
next
ข่าวที่เกี่ยวข้อง
รัฐบาลเข้ม...
แจ้งเตือน...
อย่าแชร์...
กรุงเทพฯ...
ปลื้ม...
วันอังคารที่ 19 เมษายน 2565
นายกฯ ห่วง "อัคคีภัย" ในฤดูร้อน สั่งการเข้มหน่วยงานที่เกี่ยวข้อง ดูแลความปลอดภัย ปชช. พบเห็นไฟไหม้ แจ้งสายด่วน 1784 หรือ 199
.....
พลเอก ประยุทธ์ จันทร์โอชา นายกรัฐมนตรี แสดงความห่วงใยประชาชนจากสภาพอากาศที่ค่อนข้างร้อนจัด และอุณหภูมิสูงอย่างต่อเนื่องในช่วงเดือนเม.ย. ของทุกปี
.
เนื่องจากช่วงเวลาดังกล่าว เสี่ยงต่อการเกิดอัคคีภัยในอาคารและบ้านเรือนได้ง่าย นายกฯ จึงได้สั่งการให้หน่วยงานที่เกี่ยวข้อง จัดเตรียมอุปกรณ์ดับเพลิงให้พร้อมอยู่เสมอ
.
เพื่อป้องกันเหตุอัคคีภัยในฤดูร้อน ลดความเสียหายที่จะเกิดขึ้นกับบ้านเรือนประชาชน สถานที่ราชการ โรงงานอุตสาหกรรม บ่อขยะ และสถานที่ต่าง ๆ ในทุกพื้นที่
.
นอกจากนี้ การประปาส่วนภูมิภาค (กปภ.) ได้แนะนำให้ประชาชนสังเกตหัวจ่ายน้ำดับเพลิง (fire hydrant) หรือประปาหัวแกะ ในจุดใกล้เคียง หากเกิดเหตุฉุกเฉิน ประชาชนสามารถแจ้งจุดติดตั้งหัวจ่ายน้ำดับเพลิง ให้แก่เจ้าหน้าที่ดับเพลิงทราบ เพื่อให้เจ้าหน้าที่ต่อหัวรับน้ำดับเพลิงได้ทันที
.
หากประชาชนพบเห็นเหตุการณ์ไฟไหม้ โทร.สายด่วน กรมป้องกันและบรรเทาสาธารณภัย 1784 หรือ 199
.
อ่านเพิ่มเติม คลิกhttps://www.thaigov.go.th/news/contents/details/53654
#ไทยคู่ฟ้า#ร่วมต้านโควิด19
-------------------
วันพฤหัสบดีที่ 12 พฤษภาคม 2565
ธอส. ปล่อยของ!! สินเชื่อบ้าน Golden Minute ดอกเบี้ยปีแรกเพียง 0.69% ต่อปี เฉพาะที่งานมหกรรมการเงินกรุงเทพฯ Money Expo 2022
ธอส.จัดโปรโมชั่นพิเศษให้ประชาชนที่ต้องการมีบ้านกับ ธอส.ในงาน “มหกรรมการเงินกรุงเทพฯ ครั้งที่ 22 Money Expo 2022” ด้วย “นาทีทอง Golden Minute” สินเชื่อบ้านอัตราดอกเบี้ยปีแรกต่ำสุดๆ
ธนาคารอาคารสงเคราะห์ (ธอส.) จัดโปรโมชั่นพิเศษให้ประชาชนที่ต้องการมีบ้านกับ ธอส. ในงาน “มหกรรมการเงินกรุงเทพฯ ครั้งที่ 22 Money Expo 2022” ด้วยช่วง “นาทีทอง Golden Minute” สินเชื่อบ้านอัตราดอกเบี้ยปีแรกต่ำสุด ๆ เพียง 0.69% ต่อปี ปีที่ 2 เท่ากับ MRR-4.46% ต่อปี (เท่ากับ 1.69% ต่อปี) ปีที่ 3 เท่ากับ MRR-2.46% ต่อปี (เท่ากับ 3.69% ต่อปี) อัตราดอกเบี้ยเฉลี่ย 3 ปีแรกเพียง 2.023% (ปีที่ 4 จนถึงตลอดอายุสัญญาเงินกู้เป็นไปตามที่ธนาคารกำหนด) เพียงจองสิทธิ์ผ่าน Mobile Application : GHB ALL ในวันอาทิตย์ที่ 15 พฤษภาคม 2565 ระหว่างเวลา 15.00-15.15 น. หรือจนกว่าจะเต็มกรอบวงเงิน 450 ล้านบาท (จองก่อนได้ก่อน) ทั้งนี้ ผู้ที่สามารถจองสิทธิ์สินเชื่อช่วงนาทีทอง Golden Minute จะต้องเป็นผู้ที่จองสิทธิ์สินเชื่อบ้านอัตราดอกเบี้ยพิเศษปีแรก 2.60% ต่อปี ในงานมหกรรมการเงินกรุงเทพฯ ครั้งที่ 22 ภายในวันที่ 15 พฤษภาคม 2565 ก่อนเวลา 12.00 น. สอบถามรายละเอียดเพิ่มเติมหรือติดตามข้อมูลข่าวสารของธนาคารได้ที่ G H Bank Call Center โทร 0-2645-9000 หรือ www.ghbank.co.th, Facebook Fanpage ธนาคารอาคารสงเคราะห์ และ Application : GHB ALL
วันอังคารที่ 28 กันยายน 2564
บอร์ด สมอ. เดินหน้านโยบาย EV เต็มสูบ สั่ง สมอ. ออกมาตรฐาน “เรือไฟฟ้า” ปีหน้า หลังออกมาตรฐาน EV ไปแล้วกว่า 90 มาตรฐาน
สมอ. เร่งออกมาตรฐาน EV อย่างเต็มที่ เพื่อขานรับนโยบายยานยนต์ไฟฟ้าแห่งชาติที่ท่านนายกรัฐมนตรีได้เน้นย้ำให้หน่วยงานที่เกี่ยวข้องเร่งดำเนินการ
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม เปิดเผยว่า ได้สั่งการ สมอ. เร่งออกมาตรฐาน EV อย่างเต็มที่ เพื่อขานรับนโยบายยานยนต์ไฟฟ้าแห่งชาติที่ท่านนายกรัฐมนตรีได้เน้นย้ำให้หน่วยงานที่เกี่ยวข้องเร่งดำเนินการ ล่าสุด สั่ง สมอ. ไปดำเนินการจัดทำมาตรฐานเรือไฟฟ้าเพิ่มเติม หลังจากที่ได้มีการจัดทำมาตรฐานเกี่ยวกับยานยนต์ไฟฟ้าไปแล้ว กว่า 90 เรื่อง
นายจุลพงษ์ ทวีศรี รองปลัดกระทรวงอุตสาหกรรม ในฐานะประธานคณะกรรมการมาตรฐานผลิตภัณฑ์อุตสาหกรรม (กมอ.) เปิดเผยภายหลังการประชุม กมอ. (บอร์ด สมอ.) เมื่อวันที่ 21 กันยายน 2564 ที่ผ่านมาว่า บอร์ด สมอ. ขานรับนโยบาย EV ของรัฐบาล และกระทรวงอุตสาหกรรม ได้มีมติเห็นชอบมาตรฐานยานยนต์ไฟฟ้าออกมาอย่างต่อเนื่อง ล่าสุด สั่ง สมอ. จัดทำมาตรฐานเรือไฟฟ้าในปีงบประมาณ 2565 ด้วย
ด้านนายวันชัย พนมชัย เลขาธิการสำนักงานมาตรฐานผลิตภัณฑ์อุตสาหกรรม (สมอ.) กล่าวเพิ่มเติม ว่า มาตรฐานเรือไฟฟ้าฉบับนี้ จะครอบคลุมเรือสำหรับใช้รับ-ส่งผู้โดยสาร หรือนักท่องเที่ยวที่เดินทางสัญจรในแม่น้ำเจ้าพระยา โดยจะแต่งตั้งคณะกรรมการวิชาการ ซึ่งมีผู้เชี่ยวชาญจากหน่วยงานต่างๆ เข้าร่วมเป็นคณะทำงานจัดทำมาตรฐานเรือไฟฟ้าต่อไป ทั้งนี้ เรือไฟฟ้าถือเป็นอุตสาหกรรมที่ประเทศไทยมีศักยภาพในการผลิต สามารถพัฒนาให้มีคุณภาพเป็นไปตามมาตรฐานได้ หากมาตรฐานเรือไฟฟ้าแล้วเสร็จจะถือเป็นการยกระดับอุตสาหกรรมการต่อเรือไฟฟ้าขึ้นไปอีกระดับ เพราะมีนวัตกรรมและมาตรฐานการผลิตที่ได้การยอมรับในระดับสากล สามารถสร้างความเชื่อมั่นให้กับประชาชนผู้ใช้บริการในระบบขนส่งสาธารณะของประเทศได้ จึงนับเป็นความก้าวหน้าสำคัญของการคมนาคมทางน้ำของไทย ในการสนับสนุนนโยบาย EV ของรัฐบาล เพื่อร่วมกันประหยัดพลังงาน ลดมลพิษทางน้ำและอากาศ ตลอดจนพัฒนาอุตสาหกรรมยานยนต์ไฟฟ้าและอุตสาหกรรมที่เกี่ยวเนื่องกันอีกด้วย
การประชุมบอร์ด สมอ. ครั้งนี้ ยังได้เห็นชอบให้จัดทำมาตรฐานเพิ่มเติมอีก 40 กว่าเรื่อง อาทิ หลอดไฟฆ่าเชื้อ UVC , เครื่องพลาสมาสำหรับพ่นฆ่าเชื้อโรคบนพื้นผิวต่างๆ , เหล็กกล้าลวดชุบแข็งสำหรับคอนกรีตอัดแรง , สายไฟฟ้า , เคเบิ้ลเส้นใยนำแสง , มาตรฐานซอฟแวร์สำหรับองค์กรที่มีขนาดไม่เกิน 25 คน ดวงโคมไฟฟ้าที่ใช้ในการถ่ายทำภาพยนตร์ , เครื่องทอดน้ำมันท่วมและเครื่องทอดโดนัทที่ใช้ในเชิงพาณิชย์ , รองเท้านิรภัย และวัสดุเทียมหนังสำหรับผลิตกระเป๋าและรองเท้า เป็นต้น รวมทั้ง เห็นชอบให้ สมอ. ควบคุมสินค้าที่เกี่ยวข้องกับความปลอดภัยของประชาชน ได้แก่ ลวดชุบแข็งและอบคืนตัวสำหรับคอนกรีตอัดแรง เคเบิลเส้นใยนำแสง อุปกรณ์ควบคุมหลอด เครื่องทอดน้ำมันท่วมแบบไฟฟ้าอีกด้วย
วันศุกร์ที่ 29 เมษายน 2565
นายกรัฐมนตรีกำกับติดตามความคืบหน้าหลังหารือภาคเอกชนสหรัฐฯ ย้ำไทยให้ความสำคัญการลงทุนของภาคเอกชนต่างประเทศในไทย
นายกรัฐมนตรีกำกับติดตามความคืบหน้าหลังหารือภาคเอกชนสหรัฐฯ ย้ำไทยให้ความสำคัญการลงทุนของภาคเอกชนต่างประเทศในไทย
วันนี้ 29 เม.ย. 65 นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ติดตามความก้าวหน้าภายหลังการหารือกับ คณะนักธุรกิจจากสภาธุรกิจสหรัฐฯ-อาเซียน (U.S. - ASEAN Business Council: USABC) 49 บริษัท เมื่อวันที่ 29 พฤศจิกายน 2564 ซึ่งถือเป็นคณะใหญ่ที่สุดในประวัติศาสตร์การเข้าเยี่ยมคารวะ พร้อมยังได้ย้ำว่า รัฐบาลให้ความสำคัญกับการมีส่วนร่วมของภาคส่วนต่างๆ ในการขับเคลื่อนเศรษฐกิจ ซึ่งการลงทุนของภาคเอกชนต่างประเทศถือเป็นส่วนสำคัญ และเป็นแรงขับเคลื่อนเศรษฐกิจไทยให้ขยายตัว ท่ามกลางสถานการณ์ที่โลกกำลังเผชิญกับความท้าทาย
โฆษกประจำสำนักนายกรัฐมนตรี กล่าวว่า คณะนักธุรกิจ USABC บริษัทสำคัญจากทุกสาขาธุรกิจที่เข้าร่วม ต่างยืนยันพร้อมสนับสนุน เชื่อมั่นการดำเนินการของรัฐบาล ชื่นชมการทำงานของนายกรัฐมนตรี และยินดีสานต่อความร่วมมือที่ใกล้ชิดระหว่างกัน เพื่อให้บรรลุเป้าหมาย และทิศทางนโยบายเศรษฐกิจของรัฐบาล ที่เน้นให้ความสำคัญกับการขับเคลื่อนเศรษฐกิจไทยไปสู่ยุค Next Normal ซึ่งตัวแทนบริษัทสมาชิกต่างประทับใจ และพึงพอใจต่อผลการหารือ โดยเฉพาะภายหลังการเข้าร่วมรับฟังพัฒนาการ นโยบายและมาตรการสำคัญ วิสัยทัศน์จากนายกรัฐมนตรี เพื่อสามารถสานต่อและยกระดับความร่วมมือกับภาครัฐในประเทศไทยได้มากขึ้น
นายกรัฐมนตรีได้ชี้แจงนโยบายของรัฐบาล ที่มีความพร้อมของปัจจัยพื้นฐานที่เอื้อต่อการลงทุนที่ชัดเจน โดยคณะนักธุรกิจที่เข้าร่วมในครั้งนี้ถือเป็นคณะใหญ่ที่สุดในประวัติศาสตร์ ถึง 49 บริษัทที่ได้เข้าร่วมครั้งนี้ มีบริษัทที่เข้าร่วมเป็นครั้งแรกหลายบริษัท สะท้อนว่า ประเทศไทยอยู่ในเรดาร์ของนักลงทุน ภาคเอกชนสหรัฐฯ เพราะเห็นถึงศักยภาพทางเศรษฐกิจของไทย และให้ความสนใจที่จะลงทุนในประเทศไทย นอกจากนี้ แสดงให้เห็นถึงความเชื่อมั่นของภาคเอกชนสหรัฐฯ ต่อเศรษฐกิจไทย และความสนใจเพิ่มพูนการค้าและการลงทุนในประเทศไทย ซึ่งจะเป็นประโยชน์ต่อการเจริญเติบโตทางเศรษฐกิจอย่างยั่งยืน โดยเฉพาะภายหลังสถานการณ์การแพร่ระบาดของโควิด-19
“นายกฯ ได้ขอบคุณทุกภาคส่วนที่ร่วมกันทำงาน มุ่งสู่การเจริญเติบโตทางเศรษฐกิจที่ยั่งยืน เข้มแข็ง และครอบคลุม โดยไทยพร้อมเป็นเจ้าบ้านที่ดีสำหรับการดำเนินธุรกิจ ตามที่ได้กำหนดปัจจัยส่งเสริมการลงทุนในไทย ตลอดจน พร้อมสร้างระบบนิเวศที่เอื้อต่อการลงทุน และเพื่อเป็นศูนย์กลางการผลิตในภูมิภาค พร้อมขอให้เชื่อมั่นว่า รัฐบาลไทยให้ความสำคัญด้านเศรษฐกิจ การลงทุนระหว่างไทยกับต่างประเทศ พร้อมเสริมสมรรถนะด้านการแข่งขัน และยืนยันพัฒนาความเชื่อมโยง เสริมศักยภาพในภูมิภาค เพื่อการพัฒนาแห่งอนาคตที่เปิดกว้าง เชื่อมโยง สมดุล และยั่งยืน”นายธนกรกล่าว
วันพุธที่ 19 มกราคม 2565
PM content with COVID-19 situation which shows sign of decline
PM content with COVID-19 situation which shows sign of decline
January 19, 2022, Government Spokesperson Thanakorn Wangboonkongchana disclosed that Prime Minister and Defense Minister Gen. Prayut Chan-o-cha is content with the current COVID-19 situation, which is stable, and shows sign of decline. Nevertheless, Omicron variant spreads at a fast speed, and everyone is urged to keep their guard high and continue to strictly follow the public health related measures. Patients with mild symptoms are advised to undergo home isolation and community isolation. The Government Spokesperson also reaffirmed that Thai public healthcare system is efficient enough to cope with the COVID-19 situation.
Today (January 19), a total of 7,122 new confirmed cases is reported, out of which 6,950 were found domestically, and 172 from overseas traveling. The total of 12 deaths and 7,460 recoveries were reported with 81,602 active cases. From January 1, 2022, cumulative number of cases are 121,498, and cumulative number of recoveries, 72,869. Cumulative number of vaccinations across the country from February 28, 2021 to January 17, 2022 is 110,663,601 doses (1stshot: 51,831,768 persons, 2ndshot: 47,676,337 persons, 3rdshot 10,507,085 persons, and 4thshot: 648,393 persons).
According to the Government Spokesperson, the Prime Minister would like people’s life to return to normalcy the soonest. Center for COVID-19 Situation Administration (CCSA) will assess the situation again tomorrow (January 20), and consider readjustment/easing of related measures to be in line with the current situation while taking into account people’s safety.
วันเสาร์ที่ 2 ตุลาคม 2564
โฆษกรัฐบาลปลื้มภูเก็ตแซนด์บ็อกซ์สร้างรายได้ 2.3 พันล้าน เผยนายกฯ สั่งเดินหน้าพลิกโฉมท่องเที่ยวสู่ระดับโลก ตั้งเป้าไตรมาสแรกปี 65 โกยรายได้จากนักท่องเที่ยวต่างชาติทะลุ 6 หมื่นล้าน
โฆษกรัฐบาลปลื้ม ภูเก็ตแซนด์บ็อกซ์สร้างรายได้กว่า 2.3 พันล้าน เผยนายกฯ สั่งเดินหน้าพลิกโฉมท่องเที่ยวสู่ระดับโลก ตั้งเป้าภายในไตรมาสแรกปี 65 โกยรายได้จากนักท่องเที่ยวต่างชาติทะลุ 6 หมื่นล้าน เร่งเรียกความเชื่อมั่นนักท่องเที่ยวควบคู่มาตรฐานด้านสาธารณสุข
วันนี้ ( 2 ต.ค. 64) นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า โครงการภูเก็ตแซนด์บ็อกซ์ (Phuket Sandbox) มีจำนวนนักท่องเที่ยวสะสมถึงวันที่ 30 กันยายน 2564 จำนวน 38,699 คน โดยในจำนวนดังกล่าวพบผู้ติดเชื้อจากการคัดกรอง คิดเป็นร้อยละ 0.3 ของนักท่องเที่ยวทั้งหมด ในขณะที่จำนวนการจองที่พัก SHA+ Phuket Sandbox สำหรับการเข้าพักระหว่างเดือนกรกฎาคม 2564 ถึงเดือนกุมภาพันธ์ 2565 อยู่ที่ 716,898 คืน ส่วนโครงการสมุยพลัส (Samui Plus) และโครงการส่วนขยายของภูเก็ตแซนด์บ็อกซ์ 7+7 (Phuket Extension) มีจำนวนนักท่องเที่ยวสะสม ทั้งสิ้น 907 คน และ 399 คน ตามลำดับ ทั้งนี้ มูลค่าทางเศรษฐกิจที่เกิดขึ้นสำหรับโครงการภูเก็ตแซนด์บ็อกซ์ ณ วันที่ 27 กันยายน 2564 อยู่ที่ประมาณ 2,254 ล้านบาท โครงการสมุยพลัสอยู่ที่ 66.58 ล้านบาท และสำหรับโครงการส่วนขยายของภูเก็ต แซนด์บ็อกซ์อยู่ที่ 12.16 ล้านบาท รวมสร้างมูลค่าทางเศรษฐกิจกว่า 2,330 ล้านบาท
นายธนกร กล่าวอีกว่า พล.อ.ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม มีนโยบายเปิดประเทศด้านการท่องเที่ยว โดยขยายผลและพลิกโฉมการท่องเที่ยวภูเก็ตแซนด์บ็อกซ์ เป็นสถานที่ท่องเที่ยวระดับโลก (World Class Destination) ตั้งเป้าหมายนักท่องเที่ยวต่างชาติที่เดินทางเข้าประเทศในช่วงไตรมาสที่ 4 ของปี 2564 และไตรมาสแรกของปี 2565 จำนวน 1 ล้านคน หรือเฉลี่ยวันละไม่น้อยกว่า 5,000 คน คาดว่าจะสร้างรายได้จากนักท่องเที่ยวต่างชาติไม่น้อยกว่า 60,000 ล้านบาท ซึ่งมีการดำเนินการปลดล็อกเงื่อนไข เช่น การลดวันกักตัวเหลือ 7 วัน การตรวจ RT-PCR ก่อนมาและเมื่อถึงสนามบิน หลังจากนั้นให้ตรวจแบบ ATK, หนังสือรับรองการเดินทางเข้าประเทศไทยออนไลน์แบบหมู่คณะ (Group COE), การอนุญาตเที่ยวบินพาณิชย์ของรัสเซียให้สามารถเดินทางเข้าสู่ภูเก็ต เป็นต้น ทั้งนี้ การพัฒนาเพื่อพลิกโฉมภูเก็ตสู่สถานที่ท่องเที่ยวระดับโลก (World Class Destination) ในปี 2565 ภายใต้แนวคิด SUPRA ประกอบด้วย 1. Safety สร้างความมั่นในด้านความปลอดภัย 2. Upgrading โดยการยกระดับโครงสร้างพื้นฐานที่สำคัญและการยกระดับระบบสาธารณสุข 3. Pro-Poor การเยียวยาและดูแลประชาชนฐานราก สนับสนุนการท่องเที่ยวเชิงชีวภาพเป็นมิตรกับสิ่งแวดล้อม (BCG Tourism) 4. Refine การพัฒนาปรับปรุงทักษะใหม่ๆ ให้กับแรงงาน ควบคู่ไปกับการเพิ่มมูลค่าสินค้า และ 5. Activities จัดกิจกรรมส่งเสริมการขายและกิจกรรมระดับโลกด้วย
“รัฐบาลและหน่วยงานที่เกี่ยวข้องกำลังดำเนินการอย่างเต็มที่ เพื่อจัดหาและเร่งการฉีดวัคซีนโควิด-19 ให้กับประชากรในประเทศ ซึ่งตามแผนสิ้นปีนี้ไทยจะมีวัคซีนจำนวน 126 ล้านโดส ประชากรไทย 70 ล้านคน จะได้รับวัคซีน 62 ล้านคน คิดเป็นร้อยละ 90 พร้อมรับการพลิกโฉมการท่องเที่ยวของประเทศไทยสู่ระดับโลก สร้างมาตรฐานด้านสาธารณสุข และสร้างความมั่นใจให้กับนักท่องเที่ยวรวมถึงคนไทยอย่างแน่นอน” โฆษกประจำสำนักนายกรัฐมนตรีกล่าว
.............................
กลุ่มประชาสัมพันธ์และเผยแพร่ สำนักโฆษก
วันอังคารที่ 5 ตุลาคม 2564
ศธ. ประกาศหลักเกณฑ์เปิดเรียน สำหรับโรงเรียนที่มีความพร้อม
....
กระทรวงศึกษาธิการ (ศธ.) ประกาศหลักเกณฑ์การเปิดโรงเรียนหรือสถาบันการศึกษา เพื่อให้ทุกหน่วยงานในสังกัดกระทรวงศึกษาธิการ ใช้ประกอบการขออนุญาตใช้อาคารหรือสถานที่ของโรงเรียน และสถาบันการศึกษา จัดการเรียนการสอน
.
โดยระยะแรก เริ่มดำเนินการแล้วสำหรับโรงเรียนพักนอน ตามโครงการ Sandbox : Safety zone in School ตั้งแต่เดือน ส.ค. 64 ส่วนระยะที่ 2 เริ่มในเดือน ก.ย. นี้ สำหรับโรงเรียนไป - กลับ ที่มีความพร้อมและผ่านเกณฑ์การประเมิน
.
ซึ่งการจะเปิดโรงเรียนได้ ต้องผ่านเกณฑ์การประเมินหลายด้าน เช่น ครู - บุคลากรต้องฉีดวัคซีนครบโดสไม่น้อยกว่า 85% ในขณะที่นักเรียน - ผู้ปกครอง ควรได้รับวัคซีนตามมาตรการที่กระทรวงสาธารณสุขกำหนด
.
เมื่อเปิดภาคเรียนแล้ว ต้องปฏิบัติตามมาตรการต่าง ๆ อย่างเคร่งครัด และสามารถจัดการเรียนการสอนที่โรงเรียน (Onsite) หรือเรียนแบบออนไลน์ (Online) หรือแบบผสมผสาน (Hybrid) ได้ โดยแต่ละห้องเรียนไม่เกิน 25 คน เว้นระยะห่างไม่น้อยกว่า 1.5 เมตร
.
อ่านประกาศฉบับเต็ม คลิกhttps://moe360.blog/2021/09/28/criteria-for-opening-school
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันศุกร์ที่ 21 มกราคม 2565
“นิพนธ์” สั่ง กรมที่ดิน เร่งชี้แจงคืบหน้า ปมเพิกถอนเอกสารสิทธิ์ ที่ดิน 60 แปลง ของ “สมพร-ธนาธร จึงรุ่งเรืองกิจ” ล่าสุด ส่งผู้เชี่ยวชาญ รังวัดแผนที่ถ่ายทอดตำแหน่งที่ดิน
“นิพนธ์” สั่ง กรมที่ดิน เร่งชี้แจงคืบหน้า ปมเพิกถอนเอกสารสิทธิ์ ที่ดิน 60 แปลง ของ “สมพร-ธนาธร จึงรุ่งเรืองกิจ” ล่าสุด ส่งผู้เชี่ยวชาญ รังวัดแผนที่ถ่ายทอดตำแหน่งที่ดิน พร้อมตั้งคณะทำงานลงพื้นที่ 24-28 ม.ค.นี้ ก่อนสรุปผล ย้ำยึดระเบียบ-กฎหมายเป็นหลัก
เมื่อวันที่ 21 มกราคม 2565 นายนิพนธ์ บุญญามณี รมช.มหาดไทย ในฐานะที่กำกับดูแลกรมที่ดิน กล่าวถึงกรณีศูนย์ปฏิบัติการพิทักษ์ป่า กระทรวงทรัพยากรธรรมชาติและสิ่งแวดล้อม(ทส.) ทำหนังสือทวงถามความคืบหน้าการเพิกถอนเอกสารสิทธิ์ น.ส.3 ก. ของนางสมพร จึงรุ่งเรืองกิจและลูก ที่ครอบครองที่ดินในเขตป่าไม้ถาวร อำเภอจอมบึง จังหวัดราชบุรี ว่า ตนได้สั่งให้กรมที่ดินชี้แจงรายละเอียดตรวจสอบข้อเท็จจริงแล้ว โดยกรมที่ดินได้ชี้แจงมาดังนี้ 1. กรมที่ดินมีคำสั่งตั้งคณะกรรมการสอบสวนตามความในมาตรา 61 แห่ง ป.ที่ดิน กรณีที่ปรากฏว่า มีการออก น.ส.3 ก. จำนวน 60 แปลง ในท้องที่ ต.ด่านทับตะโก ต.รางบัว อ.จอมบึง จ.ราชบุรี ซึ่งมีชื่อ นางสมพร จึงรุ่งเรืองกิจ จำนวน 53 ฉบับ น.ส.ชนาพรรณ จึงรุ่งเรืองกิจ จำนวน 5 ฉบับ และนายธนาธร จึงรุ่งเรืองกิจ จำนวน 2 ฉบับ ได้ออกตามโครงการเดินสำรวจฯ เมื่อปี พ.ศ. 2521 ในเขตป่าไม้ถาวรตามมติคณะรัฐมนตรี (ครม.) เมื่อวันที่ 18 ก.พ. 2512 โดยไม่ชอบด้วยกฎหมาย
2. จังหวัดราชบุรีได้มีหนังสือ ด่วนที่สุด ลงวันที่ 11 ส.ค. 2564 ส่งรายงานการสอบสวนของคณะกรรมการฯ ซึ่งได้ประชุมพิจารณาแล้ว มีความเห็นเป็นเอกฉันท์ว่า ข้อเท็จจริงยังไม่ชัดเจนเพียงพอที่จะลงความเห็นได้ว่า ตำแหน่งที่ดินทั้ง 60 แปลง อยู่ในเขตป่าไม้ถาวร “ป่าฝั่งซ้ายแม่น้ำภาชี (หมายเลข 85) ตามมติ ครม. เมื่อวันที่ 18 ก.พ. 2512 หรือไม่ จึงขอให้หน่วยงานที่เกี่ยวข้อง ได้แก่ กรมที่ดิน กรมป่าไม้ กรมพัฒนาที่ดิน ร่วมกันตรวจสอบ ข้อเท็จจริง
3.รองอธิบดีซึ่งอธิบดีกรมที่ดินมอบหมายให้ดำเนินการเพิ่มเติม โดยให้สำนักงานที่ดินจังหวัดราชบุรี สาขาจอมบึง จัดทำรูปแผนที่โดยถ่ายทอดตำแหน่งที่ดินตามหลักฐาน น.ส.3 ก จำนวน 60 ฉบับ ในระวางรูปถ่ายทางอากาศ มาตราส่วน 1:5,000 ลงในสำเนาระวางแผนที่รูปถ่ายทางอากาศ มาตราส่วน 1:4,000 ที่มีการถ่ายถอดและรับรองแนวเขตป่าไม้แล้ว โดยการปรับแก้ตามหลักวิชาการแผนที่ และกำหนดประเด็น ให้คณะกรรมการสอบสวนฯ พิจารณาว่า น.ส.3 ก. จำนวน 60 ฉบับ ได้ออกไปโดยคลาดเคลื่อนหรือไม่ และชอบด้วยกฎหมายหรือไม่ อย่างไร และคำคัดค้านของผู้มีส่วนได้เสียมีเหตุผลโดยที่การขีดเขตและลงนามรับรองแนวเขตป่าไม้เป็นไปตามมติ ครม. เมื่อวันที่ 12 เม.ย. 2531 ตามกฎหมายที่ดิน หรือไม่อย่างไร เสร็จแล้วประชุมพิจารณาให้ความเห็นในองค์คณะกรรมการสอบสวนฯ
4.จังหวัดราชบุรีได้มีหนังสือลงวันที่ 12 ม.ค. 2565 แจ้งกรมที่ดิน ขอสนับสนุนเจ้าหน้าที่ผู้เชี่ยวชาญทางเทคนิคในการรังวัดทำแผนที่เพื่อถ่ายทอดตำแหน่งที่ดิน ซึ่งกรมที่ดินได้มีคำสั่งแต่งตั้งคณะทำงานฯ โดยให้ลงพื้นที่ระหว่างวันที่ 24 -28 ม.ค.2565
“ทั้งนี้ การดำเนินการของกรมที่ดิน เมื่อได้รับทราบผลการดำเนินการของคณะกรรมการสอบสวนฯ แล้ว จะได้พิจารณาดำเนินการตามระเบียบและกฎหมายต่อไป” นายนิพนธ์ กล่าว
วันจันทร์ที่ 9 สิงหาคม 2564
นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม ตรวจติดตามความคืบหน้าการจัดตั้งศูนย์พักคอย Community Isolation บริเวณลานหน้าอาคารโกดังสเตเดียม ของการท่าเรือแห่งประเทศไทย
...
นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม ตรวจติดตามความคืบหน้าการจัดตั้งศูนย์พักคอย Community Isolation บริเวณลานหน้าอาคารโกดังสเตเดียมของการท่าเรือแห่งประเทศไทย (กทท.)โดยมี พลเรือเอก โสภณ วัฒนมงคล ประธานกรรมการการท่าเรือแห่งประเทศไทย เรือโท กมลศักดิ์ พรหมประยูรผู้อำนวยการการท่าเรือแห่งประเทศไทย และหน่วยงานที่เกี่ยวข้องร่วมลงพื้นที่ เมื่อวันที่ 9 สิงหาคม 2564
กทท. ได้ร่วมกับหน่วยงานที่เกี่ยวข้องดำเนินการจัดตั้งศูนย์พักคอย Community Isolationบริเวณลานหน้าอาคารโกดังสเตเดียม โดย กทท. ได้สนับสนุนพื้นที่บริเวณดังกล่าว จำนวน 15 ไร่ ซึ่งเป็นไปตามนโยบายของรัฐบาลเพื่อช่วยเหลือชาวชุมชนที่ตรวจพบเชื้อ COVID-19 ในเบื้องต้น (คนไข้สีเขียว) ให้มาพักรักษาตัวเพื่อบรรเทาความเดือดร้อนในช่วงสถานการณ์การแพร่ระบาดของโรคติดเชื้อไวรัส COVID-19 โดยติดตั้งเต็นท์สนาม3 หลัง สามารถรองรับได้ประมาณ 300 เตียง ห้องน้ำสำเร็จรูป 26 ห้อง ห้องอาบน้ำ 30 ห้อง และจัดสิ่งอำนวยความสะดวกต่าง ๆ ได้แก่ ผ้าใบปิดล้อมพร้อมประตูเข้า - ออก ปูยกสูงพร้อมเสื่อน้ำมัน พัดลมอุตสาหกรรมเครื่องปรับอากาศเคลื่อนที่ และระบบไฟฟ้าแสงสว่างในอาคาร ปลั๊ก และตู้คอนโทรล ปัจจุบันได้ดำเนินการให้มีความพร้อมสำหรับการจัดตั้งศูนย์พักคอย ทั้งด้านโครงสร้างพื้นฐานและสาธารณูปโภคต่าง ๆ ความคืบหน้าการดำเนินงาน ร้อยละ 90 อยู่ระหว่างติดตั้งระบบไฟส่องสว่าง ห้องน้ำ และการจัดการระบบต่าง ๆ โดยดำเนินการตามขั้นตอนและมาตรการสาธารณสุขเพื่อให้เกิดความปลอดภัย คาดว่าจะสามารถเปิดรับผู้ป่วยที่ได้รับเชื้อ COVID-19รายใหม่หรือผู้ป่วยที่รักษาดีขึ้นระยะหนึ่งที่ไม่มีอาการหรือมีอาการเล็กน้อยได้ ภายในวันที่ 23 สิงหาคม 2564
ทั้งนี้ การจัดตั้ง Community Isolation Center สามารถใช้กับสถานที่ เช่น หมู่บ้าน วัด โรงเรียนที่พักคนงานก่อสร้าง หรือชุมชนที่ยอมรับให้รับผู้ป่วยในชุมชนได้ มีสถานที่ที่สามารถจัดตั้งศูนย์แยกกักในชุมชน(ศูนย์พักคอย) เพื่อดูแลผู้ป่วยได้ประมาณ 200 ราย จัดตั้งศูนย์ติดตามอาการผู้ป่วยได้ 24 ชั่วโมง รวมทั้งสามารถประสานนำส่งผู้ป่วยไปยังโรงพยาบาล กรณีที่ผู้ป่วยมีอาการแย่ลง และมีสิ่งแวดล้อมถูกสุขลักษณะหรือได้รับการปรับปรุงเพื่อไม่ให้เกิดการแพร่ระบาดออกนอกชุมชน
วันจันทร์ที่ 18 เมษายน 2565
ครม. ไฟเขียว ร่างกรอบความร่วมมือ "การเรียนสอนภาษาจีน" หนุนให้ทุนการศึกษา พัฒนาครูอาชีวะ จัดหาครูอาสาสมัครสอนภาษาจีน
.....
ที่ประชุม ครม. (12 เม.ย. 65) เห็นชอบร่างกรอบความร่วมมือว่าด้วยการส่งเสริมความร่วมมือด้านการเรียนการสอนภาษาจีน ระหว่างกระทรวงการอุดมศึกษา วิทยาศาสตร์ วิจัยและนวัตกรรม (อว.) กับศูนย์แลกเปลี่ยนและส่งเสริมความร่วมมือด้านภาษาจีนระหว่างประเทศ กระทรวงศึกษาธิการแห่งสาธารณรัฐประชาชนจีน
.
มุ่งกระชับความร่วมมือด้านการแลกเปลี่ยนภาษาและวัฒนธรรม การพัฒนาหลักสูตรภาษาจีน การสอนภาษาจีนและอาชีวศึกษาและเทคโนโลยี คาดว่าจะมีพิธีลงนามในวันที่ 20 เม.ย. 65
.
โดยจะมีผลนับตั้งแต่วันที่ทั้ง 2 ฝ่ายลงนาม มีอายุ 5 ปี และขยายเวลาออกไปอีก 5 ปีอัตโนมัติ เว้นแต่ฝ่ายใดฝ่ายหนึ่งแจ้งยกเลิกเป็นลายลักษณ์อักษร ให้อีกฝ่ายหนึ่งได้ทราบล่วงหน้าอย่างน้อย 90 วัน
.
ทั้งนี้ กรอบความร่วมมือดังกล่าว มีแนวทางความร่วมมือ ได้แก่
-ดำเนินการโครงการให้ทุนการศึกษาแก่ครูสอนภาษาจีนในระดับปริญญาตรี ปริญญาโท และปริญญาเอก
-พัฒนาอาจารย์และครูผู้สอนระดับอาชีวศึกษาในด้านภาษาจีนและอาชีวศึกษาและเทคโนโลยี
-จัดส่งครูอาสาสมัครสอนภาษาจีนไปยังสถาบันอุดมศึกษา
#ไทยคู่ฟ้า #ร่วมต้านโควิด19
-------------------
วันจันทร์ที่ 23 พฤษภาคม 2565
นายกฯ สั่ง สธ. เร่งให้ความรู้ “โรคฝีดาษลิง” แก่ ปชช. พร้อมตั้งศูนย์ปฏิบัติการภาวะฉุกเฉินทางสาธารณสุข เฝ้าติดตามสถานการณ์ใกล้ชิด
.....
ข่าวการแพร่ระบาดของไวรัส “ฝีดาษลิง” ที่เกิดขึ้นในขณะนี้ พลเอก ประยุทธ์ จันทร์โอชา นายกรัฐมนตรี ได้ติดตามสถานการณ์อย่างต่อเนื่อง พร้อมแนะนำไปยังกระทรวงสาธารณสุข เร่งดำเนินการให้ความรู้แก่ประชาชน เพื่อไม่ให้ตื่นตระหนก เกิดความเข้าใจที่ถูกต้อง และรู้เท่าทันต่อสถานการณ์โรคต่าง ๆ ที่เกิดขึ้นในโลก
.
กรมควบคุมโรค แจ้งว่า "โรคฝีดาษลิง" ไม่ใช่โรคใหม่ แต่โรคนี้เกิดจากเชื้อไวรัสกลุ่ม Poxviridae จัดอยู่ในจีนัส Orthopoxvirus พบได้ในสัตว์หลายชนิด โดยเฉพาะสัตว์ตระกูลลิงและสัตว์ฟันแทะ ซึ่งการแพร่เชื้อจากคนสู่คน “แม้มีโอกาสน้อยแต่อาจเกิดขึ้นได้” จากการสัมผัสใกล้ชิดกับผู้ป่วยผ่านทางสารคัดหลั่ง ทางเดินหายใจ ผิวหนังที่เป็นตุ่ม หรืออุปกรณ์ที่ปนเปื้อนเชื้อ
.
ทั้งนี้ ได้จัดตั้งศูนย์ปฏิบัติการภาวะฉุกเฉินทางสาธารณสุข กรณีโรคฝีดาษลิง (Monkeypox) แล้ว เพื่อเฝ้าติดตามสถานการณ์ แนวโน้ม พร้อมทั้งคาดการณ์สถานการณ์ที่อาจเกิดขึ้นในอนาคต รวมทั้งจัดทำแผนทั้งระยะยาว ระยะกลาง ในการปรับปรุงกลยุทธ์และมาตรการให้เหมาะสม
.
ขณะนี้ ประเทศไทยยัง “ไม่มีรายงานผู้ป่วยโรคฝีดาษลิง” แต่ได้ดำเนินการยกระดับ เพื่อเฝ้าระวังผู้ที่เดินทางจากประเทศเสี่ยงแล้ว โดยขอให้ประชาชนติดตามข่าวสารอย่างใกล้ชิด หากต้องเดินทางไปยังประเทศที่พบผู้ป่วยฝีดาษลิง ควรระมัดระวังโรคดังกล่าว
.
อ่านเพิ่มเติม คลิกhttps://www.thaigov.go.th/news/contents/details/54848
#ไทยคู่ฟ้า#ร่วมต้านโควิด19
-------------------
วันอังคารที่ 5 กรกฎาคม 2565
The Government Spokesperson revealed that the Prime Minister praised all agencies involved in concretely pushing the soft power policy in the entertainment industry.
The Government Spokesperson revealed that the Prime Minister praised all agencies involved in concretely pushing the soft power policy in the entertainment industry.
July 5, 2022, Government Spokesperson Thanakorn Wangboonkongchana revealed that Prime Minister and Minister of Defense, Gen. Prayut Chan-o-cha, appreciated the relevant agencies that have contributed to Thailand's soft power policy in the entertainment industry in response to economic conditions in the tourism sector and attract international tourists to visit Thailand, which followed the series and entertainment content.
According to a government spokesperson, Japanese tourists were the most visited country in Thailand in November 2021 because of the trend of tourism following popular series, movies, and reality shows, it has led the Tourism Authority of Thailand (TAT) to organize a group tour to draw Japanese people who like the famous duo of the Y series or Boy's Love (BL), series constructive in Thailand, to travel to various locations which are also one factor in continuing to push soft power according to government policy.
The Y-Thai series is the market leader in the Y-series market in Japan. Thai BL Drama is currently gaining popularity in Japan, with more and more shows being imported every year since 2019, bringing the Japanese viewer base of the current Y-Thai series to over one million people. Moreover, a tour to follow in the footsteps of Mew-Gulf, a duo with a member base of more than 20,000 Japanese fans, has been planned for June 10-14, 2022. The goal is to promote Soft Power by series Y in Thai tourism and stimulate the tourism industry market with a group of Japanese Y series fans. In this regard, the TAT has set an ambitious target of 1,000 tour package sales to Japanese tourists following in the footsteps of the Y Series in Thailand in 2022 and increasing to at least 5,000 in 2023.
However, TAT Tokyo Office, together with YD Creation, the production company of the Reality Show; The Bachelorette Japan Season 2 from Warner Brothers and Amazon Prime Japan, filmed the program "The Bachelorette Japan Season 2" in Chiang Mai, and it is yet another opportunity to disseminate tourist attractions, uniqueness, and Thainess through programs from other countries filmed in Thailand, with the reality show on air July 7, 2022, on Amazon Prime Japan's Prime Video platform, Japan's largest subscriber platform.
"The government is ready to work with all sectors to keep supporting soft power policy through entertainment media and promoting Thailand's creative industries around the world. According to the culture promoting “5F” ; 1. Food, 2. Films, 3. Fashion, 4. Fighting, and 5. Festival, in order to build on Thai arts and culture, Thainess, and add value to the creative economy, and push "Soft Power" to be known and disseminated on a global scale," said Thanakorn
วันพฤหัสบดีที่ 17 มิถุนายน 2564
ปลัด วธ. ลงพื้นที่ตรวจความคืบหน้าการก่อสร้างอาคารหอศิลป์แห่งชาติ รัชดา
ลงพื้นที่ตรวจความคืบหน้าการก่อสร้างอาคารหอศิลป์แห่งชาติ รัชดา
วันที่ ๑๖ มิถุนายน ๒๕๖๔ เวลา ๑๕.๐๐ น. นางยุพา ทวีวัฒนะกิจบวร ปลัดกระทรวงวัฒนธรรม ลงพื้นที่ตรวจความคืบหน้าการก่อสร้างอาคารหอศิลป์แห่งชาติ รัชดา โดยมี นายโกวิท ผกามาศ ผู้ตรวจราชการกระทรวงวัฒนธรรม นางสุภัทร กิจเวช ผู้อำนวยการ​กองกลาง และเจ้าหน้าที่ที่เกี่ยวข้อง เข้าร่วม ณ หอศิลป์แห่งชาติ รัชดา กรุงเทพฯ
วันพุธที่ 29 ธันวาคม 2564
รัฐมนตรีว่าการกระทรวงยุติธรรม ลุยหมอชิต เปิดปฏิบัติการ “ปีใหม่กลับบ้านปลอดภัย ไร้ยาเสพติดและแอลกอฮอล์”
รัฐมนตรีว่าการกระทรวงยุติธรรม ลุยหมอชิต เปิดปฏิบัติการ “ปีใหม่กลับบ้านปลอดภัย ไร้ยาเสพติดและแอลกอฮอล์” เตือนอย่ารับฝากของจากคนแปลกหน้าอาจจะกลายเป็นผู้ต้องหาไม่รู้ตัว
เมื่อเวลา 17.30 น.ที่สถานีขนส่งผู้โดยสารกรุงเทพ (หมอชิต) นายสมศักดิ์ เทพสุทิน รัฐมนตรีว่าการกระทรวงยุติธรรมเป็นประธานพิธีเปิดปฏิบัติการป้องกันการใช้ยาเสพติดในผู้ขับขี่รถโดยสารสาธารณะ ประจำปีงบประมาณ 2565“ปีใหม่กลับบ้านปลอดภัย ไร้ยาเสพติดและแอลกอฮอล์” โดยมี น.ส.ณัฐธ์ภัสส์ ยงใจยุทธ ผู้ช่วยรมว.ยุติธรรม นายวิชัย ไชยมงคล เลขาธิการ ป.ป.ส. ผู้แทนกองบัญชาการตำรวจนครบาล ผู้แทนกองตรวจการขนส่งทางบก ผู้แทนบริษัท ขนส่ง จำกัด และผู้แทนกรุงเทพมหานคร ร่วมงาน
นายสมศักดิ์ กล่าวว่า ปฏิบัติการนี้ นายกรัฐมนตรี มีความห่วงใยต่อประชาชนในการเดินทางกลับภูมิลำเนาในช่วงเทศกาลปีใหม่ และได้กำชับให้ทุกหน่วยงานบูรณาการร่วมกันบริการ อำนวยความสะดวก ให้แก่ประชาชน รวมถึงการลดอุบัติเหตุทางถนน ขณะเดียวกัน หน่วยงานในสังกัดของกระทรวงยุติธรรม อย่าง สำนักงาน ป.ป.ส.ได้ร่วมกับ กองบัญชาการตำรวจนครบาล กรมการขนส่งทางบก บริษัท ขนส่ง จำกัดและกรุงเทพมหานคร จัดกิจกรรมรณรงค์ในผู้ขับขี่รถโดยสารสาธารณะ ภายใต้ปฏิบัติการ“ปีใหม่กลับบ้านปลอดภัย ไร้ยาเสพติดและแอลกอฮอล์” โดยมีวัตถุประสงค์เพื่อรณรงค์สร้างการรับรู้และความเข้าใจแก่ประชาชนผู้เดินทางและประชาชนในหมู่บ้านชุมชน เกี่ยวกับการป้องกันยาเสพติดและอาชญากรรม นอกจากนี้สำนักงาน ป.ป.ส. ร่วมกับหน่วยงานภาคีดำเนินกิจกรรมการตรวจปัสสาวะหาสารเสพติด ตรวจวัดแอลกอฮอล์พนักงานขับรถโดยสาร ตรวจหายาเสพติดและสิ่งผิดกฎหมายตามสัมภาระต่างๆ ของสุนัขตำรวจ
"ผมอยากฝากไปยังพี่น้องประชาชน ที่เดินทางรถสาธารณะต้องเฝ้าระวังสัมภาระ และไม่รับฝากสิ่งของจากคนแปลกหน้าในระหว่างเดินทาง เพราะอาจถูกกลุ่มผู้ค้ายาเสพติดนำยาเสพติดมาฝากไว้ ทำให้ตกเป็นผู้ต้องหาร่วม
ขนยาเสพติดโดยไม่รู้ตัว และหากเป็นผู้ขับขี่ยานพาหนะควรพักผ่อนให้เพียงพอ ไม่ใช้ยาเสพติดหรือสารกระตุ้นหรือแอลกอฮอล์ ซึ่งเป็นสาเหตุหนึ่งของการทำให้เกิดอุบัติเหตุบนท้องถนนได้ นอกจากนี้ยังอยากขอให้เจ้าหน้าที่ ป.ป.ส. และตำรวจช่วยกันสอดส่องนักค้า ที่จะฉกฉวยโอกาสช่วงเทศกาลปีใหม่ ลำเลียง และนำเข้า ซึ่งหากประชาชนทราบเบาะแสยาเสพติด สามารถแจ้งได้ที่ สายด่วนป.ป.ส.โทร.1386"นายสมศักดิ์ กล่าว
จากนั้นนายสมศักดิ์ และคณะได้ปล่อยแถวเจ้าหน้าที่เพื่อปฏิบัติงาน ซึ่งจากการสุ่มตรวจปัสสาวะหาสารเสพติดในพนักงานขับรถ 31 รายไม่พบสารเสพติด และได้เดินแจกสเปรย์แอลกอฮอล์และหน้ากากอนามัยให้กับผู้โดยสารที่รอรถ รวมทั้งการประชาสัมพันธ์โครงการ และพูดคุยกับประชาชนในสถานีขนส่งด้วย
วันเสาร์ที่ 27 พฤศจิกายน 2564
โฆษกรัฐบาล เผย “นายกฯ” เห็นใจผู้ประกอบการสถานบันเทิง ประเมินพบปัจจัยเสี่ยงหลายมิติหากเร่งเปิดเร็ว กระทบสังคมหมู่มาก ต้องรอบคอบ ขอให้เคร่งครัดมาตรการ COVID Free Setting
โฆษกรัฐบาล เผย “นายกฯ” เห็นใจผู้ประกอบการสถานบันเทิง ประเมินพบปัจจัยเสี่ยงหลายมิติหากเร่งเปิดเร็ว กระทบสังคมหมู่มาก ต้องรอบคอบ ขอให้เคร่งครัดมาตรการ COVID Free Setting เตรียมประเมินขึ้นทะเบียนก่อนเปิดดำเนินการ
วันนี้(27พ.ย.64)นายธนกรวังบุญคงชนะโฆษกประจำสำนักนายกรัฐมนตรีเผยว่าพลเอกประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมแสดงความเห็นใจสถานประกอบการสถานบันเทิงธุรกิจกลางคืนตามที่ที่ประชุมคณะกรรมการบริหารสถานการณ์การแพร่ระบาดของโรคติดเชื้อไวรัสโคโรนา2019 (ศบค.)ครั้งที่19/2564ยังคงมติเปิดดำเนินการตามกำหนดเดิม(16มกราคม2565)ไปก่อนแม้ว่าสถานการณ์การแพร่ระบาดของโควิด-19ในประเทศจะมีสัญญาณดีขึ้นจำนวนผู้ติดเชื้อลดลงอย่างต่อเนื่องแต่เนื่องจากกิจการสถานบันเทิงยังถือว่ามีปัจจัยความเสี่ยงหลายมิติ เช่นเป็นสถานที่ปิดต้องเปิดแมสดื่ม-กิน-พูดคุยร่วมกันเป็นเวลานาน หากเกิดคลัสเตอร์แพร่ระบาดจะส่งผลกระทบต่อสังคมหมู่มาก จึงต้องพิจารณาอย่างรอบคอบหลายด้านในระหว่างนี้จึงขอให้สถานบันเทิงผับบาร์คาราโอเกะเคร่งครัดในมาตรการCOVID Free Settingเพื่อเตรียมความพร้อมในการเปิดดำเนินการ
โฆษกประจำสำนักนายกรัฐมนตรีกล่าวเพิ่มเติมถึงมาตรการCOVID Free Settingสำหรับสถานบันเทิงที่ต้องดำเนินการอย่างเคร่งครัดมีดังนี้
1.ผู้ประกอบการ ต้องเร่งรัดให้พนักงานทุกคนได้รับวัคซีน100%คัดกรองด้วยATKปรับปรุงสภาพแวดล้อมระบบระบายอากาศ เน้นการทำความสะอาดพื้นที่และอุปกรณ์ที่มีการสัมผัสร่วมกัน
2.จัดระยะห่างระหว่างโต๊ะอย่างน้อย1เมตรกรณีเล่นดนตรีเป็นวงมีระยะห่างระหว่างเวทีกับโต๊ะอาหารอย่างน้อย5เมตร
3.มีพื้นที่ให้บริการ1คนต่อ4ตารางเมตรและติดป้ายแสดงจำนวนผู้ใช้บริการให้เห็นชัดเจนโดยจำกัดจำนวนผู้ใช้บริการหากเป็นพื้นอาคารปิดมีระบบปรับอากาศจำกัดจำนวนผู้ใช้บริการไม่เกินร้อยละ50หากพื้นที่เปิดโล่งอากาศถ่ายเทจำกัดจำนวนผู้ใช้บริการไม่เกินร้อยละ75
4.จัดพื้นที่สำหรับสูบบุหรี่ด้านนอกอาคาร
5.เปิดประตูหน้าต่างหรือเปิดพัดลมระบายอากาศเป็นเวลา2ชั่วโมงก่อนและหลังให้บริการ
6.มีแสงสว่างเพียงพอและเหมาะสมกับการใช้งาน
7.ห้ามกระทำการอื่นใดที่ผิดกฎหมายเช่นยาเสพติดการพนันค้ามนุษย์การลักลอบเข้าเมืองของแรงงานต่างด้าว
ทั้งนี้มอบหมายให้กระทรวงมหาดไทยกระทรวงสาธารณสุขและคณะกรรมการโรคติดต่อจังหวัด/กทม.กำกับติดตามจัดทีมประเมินสถานบันเทิงและซักซ้อมความเข้าใจมาตรฐานที่กำหนดไว้เพื่อขึ้นทะเบียนและออกใบอนุญาต(ในกรณีผ่านการประเมิน)เป็นการให้สถานบันเทิงเตรียมความพร้อมดำเนินการคู่ขนานไปกับการประเมินสถานการณ์โควิด- 19ในแต่ละวันอย่างใกล้ชิดหากจำนวนสถานบันเทิงที่ผ่านการประเมินมีจำนวนมากก็จะมีการพิจารณาห้วงเวลาการเปิดกิจการที่มีความเหมาะสมเป็นระยะ
“นายกรัฐมนตรีมีความเห็นใจผู้ประกอบการและพนักงานลูกจ้างกิจการสถานบันเทิงสั่งการให้กระทรวงแรงงานและหน่วยงานที่เกี่ยวข้องเร่งพิจารณาหาแนวทางช่วยเหลือเยียวยาเพิ่มเติมนอกเหนือจากมาตรการที่ดำเนินการอยู่แล้วการดำเนินการต่างๆต้องเป็นไปด้วยความรอบคอบอยากให้คนไทยมีความสุขได้เฉลิมฉลองเทศกาลปีใหม่ที่กำลังจะมาถึงการเร่งเปิดกิจกรรมบันเทิงมีปัจจัยเสี่ยงหลายมิติหากเกิดเป็นคลัสเตอร์ขึ้นจะกระทบต่อสังคมหมู่มากได้ในช่วงนี้จึงขอความร่วมมือจากสถานบันเทิงเคร่งครัดในมาตรการCOVID Free Settingเพื่อเตรียมความพร้อมในการเปิดดำเนินการไปก่อน” โฆษกประจำสำนักนายกรัฐมนตรีกล่าว
———————-